CELEX: 62011CN0054
Language: el
Date: 2011-02-07 00:00:00
Title: Υπόθεση C-54/11: Αίτηση για την έκδοση προδικαστικής αποφάσεως, την οποία υπέβαλε το Supreme Court of the United Kingdom στις 7 Φεβρουαρίου 2011 — JPMorgan Chase Bank N.A., Frankfurt Branch, J.P. Morgan Securities Limited κατά Berliner Verkehrsbetriebe (BVG) Anstalt des öffentlichen Rechts

16.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 120/4
            
         Αίτηση για την έκδοση προδικαστικής αποφάσεως, την οποία υπέβαλε το Supreme Court of the United Kingdom στις 7 Φεβρουαρίου 2011 — JPMorgan Chase Bank N.A., Frankfurt Branch, J.P. Morgan Securities Limited κατά Berliner Verkehrsbetriebe (BVG) Anstalt des öffentlichen Rechts
   (Υπόθεση C-54/11)
   2011/C 120/07
   Γλώσσα διαδικασίας: η αγγλική
   
      Αιτούν δικαστήριο
   
   Supreme Court of the United Kingdom
   
      Διάδικοι στην υπόθεση της κύριας δίκης
   
   
      Αναιρεσείουσα: JPMorgan Chase Bank N.A., Frankfurt Branch, J.P. Morgan Securities Limited
   
      Αναιρεσίβλητη: Berliner Verkehrsbetriebe (BVG) Anstalt des öffentlichen Rechts
   
      Προδικαστικά ερωτήματα
   
   
               1)
            
            
               Πρέπει το εθνικό δικαστήριο, προκειμένου να προσδιορίσει το αντικείμενο και το κύριο ζήτημα της υποθέσεως, κατά την έννοια των άρθρων 22, παράγραφος 2, και 25 του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1) (στο εξής: κανονισμός Βρυξέλλες Ι), να λαμβάνει υπόψη του μόνον τα υποστηριζόμενα από τον ενάγοντα ή πρέπει να λαμβάνει υπόψη του και τους αμυντικούς ισχυρισμούς ή τα επιχειρήματα του εναγομένου;
            
         
               2)
            
            
               Αν ένας διάδικος προβάλει ζήτημα που εμπίπτει στο πεδίο εφαρμογής του άρθρου 22, παράγραφος 2, του κανονισμού Βρυξέλλες Ι και το οποίο αφορά το κύρος αποφάσεως οργάνου εταιρίας ή άλλου νομικού προσώπου, έπεται οπωσδήποτε ότι το ζήτημα αυτό αποτελεί το αντικείμενο και το κύριο ζήτημα της δίκης, εφόσον ενδέχεται να είναι καθοριστικής σημασίας για την έκβαση της δίκης, ανεξαρτήτως της φύσεως και του αριθμού των λοιπών ζητημάτων που έχουν τεθεί και του αν ορισμένα ή όλα τα ζητήματα αυτά ενδέχεται επίσης να είναι αποφασιστικής σημασίας για την έκβαση της δίκης;
            
         
               3)
            
            
               Αν η απάντηση στο δεύτερο ερώτημα είναι αρνητική, υποχρεούται το εθνικό δικαστήριο, προκειμένου να καθορίσει το αντικείμενο και το κύριο ζήτημα της δίκης, να προβεί σε συνολική εξέταση στο πλαίσιο της δίκης και να αποφανθεί συναφώς συνολικά; Σε αντίθετη περίπτωση, βάσει ποιου κριτηρίου πρέπει το εθνικό δικαστήριο να προσδιορίσει το αντικείμενο και το κύριο ζήτημα της δίκης;
            
         
      (1)  ΕΕ L 12, σ. 1